CELEX: 32020D0522
Language: fi
Date: 2020-04-07 00:00:00
Title: Neuvoston päätös (EU) 2020/522, annettu 7 päivänä huhtikuuta 2020, liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin liikenneyhteisön perustamista koskevan sopimuksen täytäntöönpanoon liittyviin talousarvioasioihin

15.4.2020   
               
               
                  FI
               
               
                  Euroopan unionin virallinen lehti
               
               
                  L 117/9
               
            
         NEUVOSTON PÄÄTÖS (EU) 2020/522,
         annettu 7 päivänä huhtikuuta 2020,
         liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin liikenneyhteisön perustamista koskevan sopimuksen täytäntöönpanoon liittyviin talousarvioasioihin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti sopimuksen liikenneyhteisön perustamisesta, jäljempänä ’liikenneyhteisön perustamista koskeva sopimus’, neuvoston päätöksen (EU) 2017/1937 (1) mukaisesti. Se hyväksyttiin unionin puolesta 4 päivänä maaliskuuta 2019 neuvoston päätöksellä (EU) 2019/392 (2). Se tuli voimaan 1 päivänä toukokuuta 2019.
                  
               
                     (2)
                  
                  
                     Liikenneyhteisön perustamista koskevan sopimuksen 35 artiklan nojalla liikenneyhteisön alueellinen ohjauskomitea, jäljempänä ’ohjauskomitea’, hyväksyy liikenneyhteisön talousarvion vuosittain.
                  
               
                     (3)
                  
                  
                     Ohjauskomitea hyväksyy päätöksen liikenneyhteisön vuoden 2020 talousarviosta liikenneyhteisön perustamista koskevan sopimuksen täytäntöönpanon varmistamiseksi.
                  
               
                     (4)
                  
                  
                     On aiheellista määrittää kanta, joka otetaan unionin puolesta ohjauskomiteassa, koska ohjauskomitean hyväksymä päätös on tarpeen liikenneyhteisön pysyvän sihteeristön toiminnan kannalta ja sillä on oikeusvaikutuksia suhteessa unioniin.
                  
               
                     (5)
                  
                  
                     Komissiolle annettava valta toteuttaa väliaikaisesti liikenneyhteisön talousarviota ei vaikuta kyseiselle toimielimelle Euroopan unionista tehdyllä sopimuksella ja Euroopan unionin toiminnasta tehdyllä sopimuksella annetun toimivallan olennaiseen sisältöön,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön alueellisessa ohjauskomiteassa liikenneyhteisön vuoden 2020 talousarvioon unionin puolesta otettava kanta perustuu ohjauskomitean päätösluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 7 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).
         
            (2)  Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta (EUVL L 71, 13.3.2019, s. 1).
         
            (3)  Ks. asiakirja ST 6534/20 osoitteessa http://register.consilium.europa.eu.